ഇത്രയും ലഗേജുമായി മോഹന്ലാല് ഒറ്റയ്ക്ക് എവിടെ പോകുവാണ് വൈറലായി ലൊക്കേഷന് ദൃശ്യങ്ങള് മോഹന്ലാല് ഷാജി കൈലാസ് ചിത്രം എലോണ് ഷൂട്ടിംഗ് പുരോഗമിക്കുന്നു. പന്ത്രണ്ട് വര്ഷത്തെ ഇടവേളയ്ക്ക് ശേഷം ഷാജി കൈലാസും മോഹന്ലാലും ഒന്നിക്കുന്ന ചിത്രമാണ് എലോണ് എന്ന പ്രത്യേകതയുണ്ട്. ചിത്രത്തിന്റെ ലൊക്കേഷനില് നിന്നുള്ള ചില ദൃശ്യങ്ങളാണ് ഇപ്പോള് വൈറലായിരിക്കുന്നത്. ആശിര്വാദ് സിനിമാസിന്റെ യുട്യൂബ് ചാനലിലാണ് വീഡിയോ പങ്കുവെച്ചിരിക്കുന്നത്. എലോണ് സിനിമ ഷൂട്ടിംഗിന്റെ സീനുകള്ക്ക് പിന്നില് എന്ന അടിക്കുറിപ്പോടെയാണ് വീഡിയോ പങ്കുവെച്ചിരിക്കുന്നത്. അനീഷ് ഉപാസന ആണ് ബി ടി എസ് വീഡിയോ തയ്യാറാക്കിയിരിക്കുന്നത്. മോഹന്ലാല് തനിയെ ഫോണില് സംസാരിക്കുന്നത്, ബാക്ക്പാക്കും ലഗേജുമായി ഒരു യാത്രയുടെ മൂഡില് മോഹന്ലാലിന്റെ കഥാപാത്രത്തിന്റെ ചിത്രീകരണവും വീഡിയയോയില് കാണാം. സംവിധായകന് ഷാജി കൈലാസ്, നിര്മാതാവ് ആന്റണി പെരുമ്ബാവൂര്, ചിത്രത്തിലെ മറ്റ് അണിയറ പ്രവര്ത്തകര് എന്നിവരെയും ദൃശ്യങ്ങളില് കാണാം. യുട്യൂബില് പങ്കുവെച്ച വീഡിയോയ്ക്ക് താഴെ കമന്റുമായി ആരാധകരും എത്തിയിട്ടുണ്ട്. ലുക്ക് നൈസ് ആയിട്ടുണ്ട്, പടവും നൈസ് ആകട്ടെ എന്നാണ് ഒരു കമന്റ്. കട്ട് വെയിറ്റിംഗിലാണെന്നും പടം പൊളി ആകട്ടെയെന്നും നല്ല പടം ആകാന് ആശംസിക്കുന്നെന്നും അങ്ങനെ പോകുന്നു കമന്റുകള്. ഷാജി കൈലാസിന്റെ ഒരു ഗംഭീര തിരിച്ചു വരവ് ആയിരിക്കും ഈ പടമെന്നും ആരാധകര് പ്രതീക്ഷ പങ്കുവെയ്ക്കുന്നു. ഷാജി കൈലാസ് സംവിധാനം ചെയ്യുന്ന ചിത്രത്തിന്റെ തിരക്കഥ രാജേഷ് ജയരാമനാണ്. അഭിനന്ദന് രാമാനുജം ആണ് ഛായാഗ്രഹണം. ഡോണ് മാക്സ് ആണ് എഡിറ്റര്. ജേക്സ് ബിജോയ് ആണ് എഡിറ്റര്. ആശിര്വാദ് സിനിമാസിന്റെ മുപ്പതാമത് ചിത്രമാണ് എലോണ് എന്ന പ്രത്യേകതയും ഉണ്ട്. ആശിര്വാദ് സിനിമാസിന്റെ ആദ്യചിത്രമായ നരസിംഹം സംവിധാനം ചെയ്തതും ഷാജി കൈലാസ് ആയിരുന്നു. മോഹന്ലാലിനെ നായകനാക്കി ഷാജി കൈലാസ് സംവിധാനം ചെയ്ത ആറാം തമ്ബുരാന് സൂപ്പര് ഹിറ്റ് ആയിരുന്നു. ഇരുവരും ഒന്നിച്ച ആറാം തമ്ബുരാന് പുറത്തിറങ്ങിയത് 1997ല് ആയിരുന്നു. സൂപ്പര്ഹിറ്റ് ആയ ചിത്രത്തില് മോഹന്ലാലും മഞ്ജു വാര്യരും അവതരിപ്പിച്ച കഥാപാത്രങ്ങള് ഇന്നും ആരാധകരുടെ മനസിലുണ്ട്. താണ്ഡവം, നാട്ടുരാജാവ്, ബാബാ കല്യാണി, റെഡ് ചില്ലീസ് എന്നിവയാണ് ഇരുവരും ഒരുമിച്ച് എത്തിയ മറ്റു ചിത്രങ്ങള്.